
Grozījumi Ministru kabineta 2011. gada 19. oktobra noteikumos Nr. 823 "Noteikumi par lidlaukā sniegto drošības un glābšanas pasākumu maksu"
Izdoti saskaņā ar likuma "Par aviāciju" 28.panta trešo daļu
· 1. Izdarīt Ministru kabineta 2011. gada 19. oktobra noteikumos Nr. 823 "Noteikumi par lidlaukā sniegto drošības un glābšanas pasākumu maksu" (Latvijas Vēstnesis, 2011, 170. nr.) šādus grozījumus:
· 1.1. papildināt ar 4.3. apakšpunktu šādā redakcijā:
· "4.3. tranzīta un transfēra pasažieri maksā drošības maksu ar gaisa pārvadātāju starpniecību, − EUR 0,49 EUR par katru tranzīta un transfēra pasažieri.";
· 1.2. izteikt 5. punktu šādā redakcijā:
· "5. No drošības maksas ir atbrīvoti pasažieri, kuri nav sasnieguši divu gadu vecumu.";
· 1.3. izteikt 6. punktu šādā redakcijā:
· "6. Šo noteikumu 4.1. un 4.3. apakšpunktā minēto drošības maksu pasažieri maksā, norēķinoties ar gaisa pārvadātājiem par aviobiļetēm.";
· 1.4. papildināt ar 9.1 punktu šādā redakcijā:
· "9.1 Saskaņā ar šo noteikumu 4.3. apakšpunktu iekasēto drošības maksu saņem Civilās aviācijas aģentūra šo noteikumu 3.2. apakšpunktā minēto pakalpojumu izmaksu segšanai.";
· 1.5. izteikt 13. punktu šādā redakcijā:
· "13. Lidosta "Rīga" katru mēnesi līdz piecpadsmitajam datumam iesniedz Civilās aviācijas aģentūrā pārskatu par iepriekšējā mēnesī (turpmāk − pārskata periodā) iekasēto drošības maksu. Pārskatā iekļauj informāciju par apkalpoto izlidojošo, tranzīta un transfēra pasažieru skaitu."
· 2. Grozījumi šo noteikumu 4., 5., 6., 9.1 un 13. punktā stājas spēkā 2022.gada 1.maijā.

